Չարինգ Կրոս կամուրջ (նկարների շարք)

**«Չարինգ Կրոս կամուրջ»**, ֆրանսիացի նկարիչ  Կլոդ Մոնեի  երեսունյոթ նկարներից բաղկացած շարքը, որը վրձնել է  1899-1904 թվականներին, դրանք մեծ մասամբ իմպրեսիոնիստական ոճով պատկերում են  Լոնդոնի Չարինդ Կրոս կամուրջը՝ մառախուղի ժամանակ։

## Ցիկլի պատմություն
Վեց տարվա ընթացքում (1899—1904 թվականներին) Մոնեն պարբերաբար այցելել է Լոնդոն, որպեսզի Սավոյ հյուրանոցի հինգերորդ հարկի պատշգամբից  նկարի քաղաքի  բնապատկերը։ Կլոդ Մոնեն հմայված է եղել լոնդոնյան մառախուղի տեսարաններով, նույնիսկ այն պարագայում, որ Լոնդոնի  ուշագրավ մթնոլորտը  արդյունաբերական հեղափոխության հետևանքով տեսանելիորեն վատանում էր  օդի ծանր մշուշապատումից։ Նա նկարել է  Վեստմինստերյան տաճարի  տարբեր տեսարաններ, Վաթեռլոո կամուրջը, ինչպես նաև Չարինգ Կրոս կամուրջը նորից ու նորից, ինչպես Ֆրանսիայում Ռուանի ծղոտե դեզերը՝ արագորեն  ուրվագծելով  նկարները, որպեսզի բաց չթողնի  թռուցիկ պահերի տպավորությունների։ Մոնեի համար Լոնդոնում աշխատելը շատ արգասաբեր է եղել, նա այստեղ վրձնել  է ավելի քան հարյուր աշխատանքներ, որոնցից երեսունյոթը պատկերել են  Չարինգ Կրոս կամուրջը և միայն այդ շարքի  նկարներից տասներկուսն է նա ավարտել Լոնդոնում, մնացածներն ավարտել է Ժիվերնիում։

## Նկարների գտնվելու վայրը
Մոնեի  չարինգ կրոսյան շարքի նկարները գտնվում են  աշխարհի շատ երկրների  թանգարաններում և  հավաքածուներում։ Անավարտ կտավները, որոնք պահպանվել են  Ինդիանապոլիսի գեղարվեստի թանգարանի հավաքածուում, ամերիկացի գրող   Թերի Թիչաուտի կողմից «Ուոլ-սթրիթ» ամսագրում  ծիծաղի առարկա են դարձել՝ ապացուցելով, որ նույնիսկ «հանրաճանաչ վարպետները նույնպես անհաջող օրեր են ունենում»։

Նկարների մնացած տարբերակները պահպանվում են  Չիկագոյի արվեստի ինստիտուտում, Բալտիմորի գեղարվեստի թանգարանում, Բոստոնի գեղարվեստի թանգարանում, Օնտարիոյի գեղարվեստի պատկերասրահում, Տիսեն-Բորնեմեսի թանգարանում։ Նկարներից մեկը (վրձնված 1901 թվականին) 2012 թվականի հոկտեմբերի 16-ին գողացվել է Ռոտերդամի «Կյունստխալ» գեղարվեստի պատկերասրահից։ 2013 թվականին ոստիկանությունը դուրս էր եկել գողերի հետքի վրա, նույն թվականի հուլիսին, կասկածյալ Ռադու Դոգարոյի մայրը՝ Օլգա Դոգարուն խոստովանել է, որ իր տան վառարանում այրել է նկարը, որպեսզի վերացնի ապացույցները։ Նրա տան խուզարկության ժամանակ վառարանում հայտնաբերել են գունանյութ և մեխեր, որոնք համապատասխանում են նկարի ստեղծման ժամանակաշրջանին։

## Պատկերասրահ
«Չարինգ Կրոս կամուրջ» շարքից  մի քանի նկարներ


Պատկեր:Charing Cross Bridge, Monet.jpg|*Չարինգ Կրոս կամուրջ*, 1899, Տիսենա Բորնեմիս թանգարան, Մադրիդ
Պատկեր:Claude Monet - Charing Cross Bridge (1899-1901).jpg|*Չարինգ Կրոս կամուրջ*, 1899-1901, մասնավոր հավաքածու
Պատկեր:Claude Monet - Charing Cross Bridge (Saint Louis).jpg|*Չարինգ Կրոս կամուրջ, Լոնդոն*, 1899-1901, ԱՄՆ Սենտ Լուիսի գեղարվեստի թանգարան
Պատկեր:Charing Cross Bridge, London.jpg|*Չարինգ Կրոս կամուրջ, Լոնդոն*, 1901, Ռոտերդամ
Պատկեր:Claude Monet - Charing-Cross Bridge in London - Google Art Project.jpg|*Չարինգ Կրոս կամուրջ, Լոնդոն*, 1902, Արևմտյան մշակույթի Ազգային թանգարան, Տոկիո
Պատկեր:Monet-Tamise-Lyon.jpg|*Չարինգ Կրոս կամուրջ*, 1903, Լիոնի գեղեցիկ արվեստների թանգարան
Պատկեր:Claude Monet - Charing Cross Bridge, Fog.jpg|*Չարինգ Կրոս կամուրջ մառախուղ*, 1903, Օնտարիոյի գեղարվեստի պատկերասրահ


## Ծանոթագրություններ

## Արտաքին հղումներ
* Նկարը գտնվում է Ինդիանապոլիսի գեղարվեստի թանգարանի կայքում

Կատեգորիա:Կլոդ Մոնեի նկարներ
Կատեգորիա:Բնանկարներ
Կատեգորիա:Արվեստի գողացված գործեր
Կատեգորիա:1901 նկարներ
Կատեգորիա:Բոստոնի գեղեցիկ արվեստների թանգարանի նկարներ
Կատեգորիա:Ինդիանապոլիսի գեղարվեստի թանգարանի նկարներ
Կատեգորիա:Չիկագոյի արվեստի ինստիտուտի նկարներ
Կատեգորիա:1900 նկարներ
Կատեգորիա:1899 նկարներ